Íbúðarbygningurin á Biskupstorgi í Klaksvík kann gerast ein tungur kleppur hjá kommununi, um eingin vil keypa ella leiga veghæddina, sum er ætlað til útvent virksemi so sum kaffistovur og tílíkt–enn hevur ikki borið á mál, og tað kann kosta kommununi tjúgu milliónir krónur–Tað er hvørki uppgávan hjá okkum ella Klaksvíkar Kommunu at skipa fyri útvendum virksemi, og tí mugu onnur koma inn. Men hettta er nakað kommunan kemur at taka sær av, sigur Amdras Róin, stjóri á Bústøðum. –Vit eru ikki komin á mál enn við at selja ella á annan hátt lata øðrum veghæddina at leiga út. Fáa vit ikki hetta í rættlag áðrenn alt er liðugt má kommunan keypa veghæddina og so royna at fáa tað selt ella avhendað á onkran hátt. Yvirtaka vit, er talan um einar tjúgu milliónir krónur, sigur Jógvan Skorheim, borgarstjóri í Klaksvík.